b"\n_START_ARTICLE_\nSagristia Nova\n_START_PARAGRAPH_\nLa Sagristia Nova de la Bas\xc3\xadlica de San Lorenzo a Flor\xc3\xa8ncia, \xc3\xa9s una de les obres mestres de Miquel \xc3\x80ngel com a arquitecte i escultor. Avui en dia forma part del museu de la Capella funer\xc3\xa0ria dels M\xc3\xa8dici.\n_START_SECTION_\nHist\xc3\xb2ria\n_START_PARAGRAPH_\nA principis de segle XVI, els Medici, amb l'ascens a la cadira papal de Lle\xc3\xb3 X aconsegueix arribar al m\xc3\xa9s alt de la noblesa, fita de desenvolupament de la fam\xc3\xadlia, fins llavors nom\xc3\xa9s burgesos encara que incre\xc3\xafblement rics i refinats. Els dos parents de papa, Juli\xc3\xa0 (el seu germ\xc3\xa0) i Lloren\xc3\xa7 (el seu nebot) es van convertir en ducs de fet, el primer pels serveis prestats al rei de Fran\xc3\xa7a (d'aqu\xc3\xad el t\xc3\xadtol de Duc de Nemours), el segon per la vict\xc3\xb2ria a la guerra en contra dels Montefeltro d'Urbino, per la qual cosa ser\xc3\xa0 nomenat Duc d'Urbino._NEWLINE_Els dos nobles fills de la fam\xc3\xadlia van morir joves, uns trenta, i el Papa, per suggeriment del cardenal Juli de M\xc3\xa8dici, futur papa Climent VII, volia aconseguir per a ells i altres membres de la fam\xc3\xadlia, una tomba digna de la seva condici\xc3\xb3, encomanant la tasca a l'artista m\xc3\xa9s fam\xc3\xb3s de l'\xc3\xa8poca, Miquel \xc3\x81ngel. Els treballs van comen\xc3\xa7ar el 1521 i es va interrompre el 1527 per l'expulsi\xc3\xb3 dels M\xc3\xa8dici i la restauraci\xc3\xb3 republicana, per\xc3\xb2 amb el retorn de la fam\xc3\xadlia el 1530, Miquel \xc3\x80ngel entra al seu servei amb l'enc\xc3\xa0rrec de finalitzar el projectes en la Bas\xc3\xadlica de San Lorenzo. En 1534, Miguel \xc3\x81ngel finalment va partir a Roma, deixant sense acabar els monuments funeraris de Lloren\xc3\xa7 el Magn\xc3\xadfic i Juli\xc3\xa0 de M\xc3\xa8dici.\n_START_SECTION_\nPerfil arquitect\xc3\xb2nic\n_START_PARAGRAPH_\nNascuda enmig de tot un seguit d'esdeveniments tumultuosos, la Sagristia Nova \xc3\xa9s molt innovadora. A partir de la mateixa planta de la Sagristia Vella de Brunelleschi, Miquel \xc3\x81ngel divideix l'espai en formes m\xc3\xa9s complexes, tractant les parets amb plantes a diferents nivells en plena llibertat. Fa \xc3\xbas d'elements cl\xc3\xa0ssics com els arcs, columnes, balustrades i cornises per\xc3\xb2 les formes i els patrons s\xc3\xb3n nous i harmoni\xc3\xb3s. Tamb\xc3\xa9 la c\xc3\xbapula arrodonida \xc3\xa9s molt nova i en ella es pot veure una vista pr\xc3\xa8via de la c\xc3\xbapula de Sant Pere del Vatic\xc3\xa0 i que va ser dissenyada per Buonarroti a edat avan\xc3\xa7ada, 30 anys despr\xc3\xa9s de la Sagristia. Miquel \xc3\x80ngel havia dissenyat un monument a\xc3\xafllat al centre de la sala per\xc3\xb2, despr\xc3\xa9s de converses amb els comissionats, el va canviar situant les tombes dels Capitans (els dos Ducs) adossades al centre de les parets laterals, mentre que les dels Magn\xc3\xadfics (Lloren\xc3\xa7 i Juli\xc3\xa0 ), adossades a la paret del fons davant l'altar."